Բանգկոկ

Բանգկոկ,Կրունգթհեպ (, Կրունգ Թհեպ, կամ՝ Կրունգ Թհեպ Մահա Նաքհոն), Թայլանդի մայրաքաղաքն է և գլխավոր նավահանգիստը։ Բնակչությունը կազմում է 8,160,522 մարդ (2007 թվականի հուլիս ամսվա տվյալներով)։ Գտնվում է Մենամ Չաո Պրայա գետի գետաբերանի մերձակայքում՝ Հարավչինական ծովի Սիամի ծոցից 30 կմ հեռավորության վրա։ Բնակչությունը՝ ։

Բանգկոկը Թայլանդի խոշորագույն քաղաքն է։ Հիմնադրման ժամանակ քաղաքին տրված անվանումը գրանցվել է Գինեսի ռեկորդների գրքում՝ որպես որևէ քաղաքի երբևէ տրված ամենաերկար անվանում։

Հարավարևելյան Ասիայի ամենաարագ աճող քաղաքներից է։ Զբաղեցնում է ավելի քան 1,5 հազար քառակուսի կիլոմետր տարածք։ Բանգկոկցիների կարծիքով՝ իրենց քաղաքը տարածաշրջանային այն նոր ու հզոր կենտրոններից է, որ կարող է մրցակցել Սինգապուրի, Հոնկոնգի հետ։ Թայլանդի մայրաքաղաքը համարվում է նաև զբոսաշրջիկների համար ամենագրավիչ քաղաքներից մեկը աշխարհում։

Մայրաքաղաքային օկրուգը հարևան հինգ մարզերի՝ Նոնթհաբուրիի, Սամութպրականի, Պաթհումթհանիի, Սամութսաքհոնի և Նաքհոնփաթհոմի հետ կազմում է Մեծ Բանգկոկ ագլոմերացիան։

Պատմություն 
Հայտնի է 16-րդ դարից։ 1782-ից Թայլանդի մայրաքաղաքն է։ Անվանումը կազմված է թաի լեզվի բանգ «բնակավայր» և կոկ (սալորենու մի տեսակ) բառերի միացումից։ Գրականության մեջ տարածված է նաև անվան Բանկոկ ձևը։ Քաղաքի հիմնադրման ժամանակ նրան տրված պաշտոնական անվանումը բաղկացած է 21 բառից, որոնցից առաջին երկուսը՝ Կրունգ Թհեպ, նշանակում է «հրեշտակների քաղաք». բանգկոկցիները հաճախ այդպես էլ անվանում են իրենց քաղաքը։

Բնակչություն

Գրականություն

Ծանոթագրություններ

Արտաքին հղումներ 
 Բանգկոկի ֆոտոուղեցույց
 Bangkok Metropolitan Administration official website
 bangkoktourist.com - Official travel guide by the BMA Culture, Sports and Tourism Department
 Tourism Authority of Thailand (Bangkok)
 Официальный сайт администрации города
 Информационный туристический сайт

 

Ասիայի քաղաքներ
Թաիլանդի քաղաքներ
1782 թվականին հիմնադրված բնակավայրեր